REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-465/23

26. mart 2023. godine

B e o g r a d

NARODNA SKUPŠTINA REPUBLIKE SRBIJE

Odbor za prvosuđe, državnu upravu i lokalnu samoupravu, na 13. sednici održanoj 26. marta 2023. godine, razmatrao je Predlog odluke o izboru predsednika sudova, koji je podneo Visoki savet sudstva (broj 119-465/23, od 10. marta 2023. godine).

Sednici je, u svojstvu predstavnika predlagača, prisustvovala Snežana Bjelogrlić, izborni član Visokog saveta sudstva iz reda sudija.

Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu konstatovao je da je Visoki savet sudstva podneo Predlog odluke o izboru predsednika sudova, kao ovlašćeni predlagač, u skladu sa članom 71. stav 1. Zakona o sudijama i člana 201. Poslovnika Narodne skupštine Republike Srbije.

Odbor je odlučio da predloži Narodnoj skupštini da prihvati Predlog odluke o izboru predsednika suda za Viši sud u Vranju i Osnovni sud u Prokuplju.

Za izvestioca Odbora na sednici Narodne skupštine određen je Vladimir Đukanović, predsednik Odbora.

PREDSEDNIK

Vladimir Đukanović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-445/23

26. mart 2023. godine

B e o g r a d

NARODNA SKUPŠTINA REPUBLIKE SRBIJE

Odbor za pravosuđe, državnu upravu i lokalnu samoupravu, na 13. sednici održanoj 26. marta 2023. godine, razmotrio je Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-445/23 od 08. marta 2023. godine).

Sednici je, u svojstvu predstavnika predlagača, prisustvovala Snežana Bjelogrlić, izborni član Visokog saveta sudstva iz reda sudija.

Na osnovu člana 51. i 201. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

IZVEŠTAJ

Odbor za pravosuđe, državnu upravu i lokalnu samoupravu konstatovao je da je Visoki savet sudstva podneo Predlog odluke o izboru sudija koji se prvi put biraju na sudijsku funkciju kao ovlašćeni predlagač u skladu sa članom 51. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju u Osnovni sud u Aleksincu, Osnovni sud u Vranju, Osnovni sud u Despotovcu, Osnovni sud u Kruševcu, Osnovni sud u Loznici, Osnovni sud u Mladenovcu, Osnovni sud u Nišu, Osnovni sud u Pirotu, Osnovni sud u Pančevu, Osnovni sud u Rumi, Osnovni sud u Subotici, Osnovni sud u Zrenjainu, Osnovni sud u Raški, Osnovni sud u Priboju, Prekršajni sud u Beogradu, Prekršajni sud u Zrenjaninu, Prekršajni sud u Sremskoj Mitrovici i Prekršajni sud u Loznici.

Za izvestioca Odbora na sednici Narodne skupštine određen je Vladimir Đukanović, predsednik Odbora.

PREDSEDNI K

Vladimir Đukanović

REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

26**.** mart 2023. godne

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu, na 13. sednici održanoj 26. marta 2023. godine, razmotrio je Odluku Visokog saveta sudstva, broj: 116-04-00053/2023-01 od 02. marta 2023. godine (zavedenu u Narodnoj skupštini 10. marta 2023. godine pod 01 Broj: 118-469/23), kojom se usvajapredlog Disciplinske komisije Visokog saveta sudstva, kao ovlašćenog predlagača za pokretanje postupka za utvrđivanje razloga za razrešenje predsednika suda i utvrđuje postojanja razloga za razrešenje predsednika Prekršajnog suda u Valjevu zbog teškog disciplinskog prekršaja u vršenju funkcije predsednika suda iz člana 90. stav 2. Zakona o sudijama, u vezi sa disciplinskim prekršajem kršenje odredaba Etičkog kodeksa u većoj meri iz člana 90. stav 1. alineja 18 Zakona o sudijama, u vezi sa tačkom 4.1. Etičkog kodeksa, te predlaže Narodnoj skupštini da razrešiZorana Stefanovića funkcije predsednika Prekršajnog suda u Valjevu.

Odbor je utvrdio Predlog odluke o razrešenju funkcije predsednika Prekršajnog suda u Valjevu.

Za predstavnika Odbora na sednici Narodne skupštine određen je Vladimir Đukanović, predsednik Odbora.

PREDSEDNIK

Vladimir Đukanović

P R E D L O G

## Na osnovu člana 75. stav 1. i člana 77. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/2015 - odluka US, 106/2015, 63/2016 - odluka US, 47/2017, 76/2021 i 10/23- dr. zakon) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_\_ sednici \_\_\_\_\_\_\_\_\_\_\_\_\_\_\_\_\_\_\_

održanoj \_\_\_\_\_\_\_\_\_\_\_\_\_ 2023. godine, donela je

O D L U K U

o razrešenju funkcije predsednika Prekršajnog suda u Valjevu

I

Zoran Stefanović, predsednik Prekršajnog suda u Valjevu, razrešava se funkcije predsednika suda zbog teškog disciplinskog prekršaja u vršenju funkcije predsednika suda i disciplinskog prekršaja kršenje odredaba Etičkog kodeksa u većoj meri.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_\_\_\_\_\_

U Beogradu, \_\_\_\_\_\_\_\_\_\_\_\_ 2023. godine

NARODNA SKUPŠTINA REPUBLIKE SRBIJE

PREDSEDNIK

dr Vladimir Orlić

O b r a z l o ž e nj e

Članom 52. st. 1. i 2. Zakona o uređenju sudova („Službeni glasnik RS“, br. 116/08, 104/09, 101/10, 31/11 - dr. zakon, 78/11, 101/11, 101/13, 40/15 - dr. zakon, 13/2016, 108/2016, 113/2017, 65/2018 - odluka US, 87/2018, 88/2018 - odluka US i 10/23- dr. zakon) utvrđeno je da predsednik suda predstavlja sud, rukovodi sudskom upravom i odgovoran je za pravilan i blagovremen rad suda, kao i da obezbeđuje zakonitost, red i tačnost u sudu, nalaže otklanjanje nepravilnosti i sprečava odugovlačenje u radu, određuje branioce po službenoj dužnosti po azbučnom redu sa liste advokata koje dostavlja advokatska komora, stara se o održavanju nezavisnosti sudija i ugledu suda i vrši druge poslove određene zakonom i Sudskim poslovnikom.

Članom 75. stav 1. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis,63/2015 - odluka US, 106/2015, 63/2016 - odluka US, 47/2017, 76/2021 i 10/23-dr. zakon), utvrđeno je da se predsednik suda razrešava te funkcije zbog kršenja obaveza ustanovljenih propisima za obavljanje poslova sudske uprave, narušavanja načela nezavisnosti sudije, postupanja suprotno propisima o dodeljivanju predmeta, odstupanja od propisa kojim se uređuje godišnji raspored sudija, teškog disciplinskog prekršaja u vršenju funkcije predsednika suda ili nestručnog vršenja funkcije predsednika suda. Članom 76. st. 2. i 3. utvrđeno je da postupak za utvrđivanje razloga za razrešenje predsednika suda pokreće i vodi Visoki savet sudstva. Postupak za utvrđivanje razloga za razrešenje predsednika suda pokreće se po predlogu predsednika neposredno višeg suda, sednice svih sudija suda čiji je predsednik, ministra nadležnog za pravosuđe, organa nadležnog za vrednovanje rada predsednika suda i Disciplinske komisije. Članom 77. utvrđeno je da Odluku o razrešenju predsednika suda donosi Narodna skupština, na osnovu predloga Visokog saveta sudstva, nakon sprovedenog postupka u kome su utvrđeni razlozi za razrešenje.

Visoki savet sudstva je Odlukom Broj: 116-04-00053/2023-01 od 02. marta 2023. godine, koju je dostavio Narodnoj skupštini: usvojiopredlog Disciplinske komisije Visokog saveta sudstva broj 116-04-00208/2022-05 od 27. januara 2023. godine za pokretanje postupka za utvrđivanje razloga za razrešenje predsednika Prekršajnog suda u Valjevu Zorana Stefanovića i utvrdio postojanje razloga za razrešenje predsednika Prekršajnog suda u Valjevu zbog teškog disciplinskog prekršaja u vršenju funkcije predsednika suda iz člana 90. stav 2. Zakona o sudijama, u vezi sa disciplinskim prekršajem kršenje odredaba Etičkog kodeksa u većoj meri iz člana 90. stav 1. alineja osamnaesta Zakona o sudijama, u vezi tačke 4.1. Etičkog kodsksa, te predložio Narodnoj skupštini da razrešiZorana Stefanovića funkcije predsednika Prekršajnog suda u Valjevu.

Odbor za pravosuđe, državnu upravu i loklanu samoupravu na 13. sednici održanoj 26**.** marta 2023. godine, utvrdio je Predlog odluke o razrešenju funkcije predsednika Prekršajnog suda u Valjevu Zorana Stefanovića i dostavio ga Narodnoj skupštini na usvajanje.